# **ΑΝΑΚΟΙΝΩΣΗ ΔΙΑ ΖΩΣΗΣ ΟΡΚΩΜΟΣΙΑΣ**

Η τελετή καθομολόγησης των αποφοίτων του Τμήματος Κοινωνικής Πολιτικής, **οι οποίες/οι έχουν περατώσει κατά την εξεταστική περίοδο Ιανουαρίου - Φεβρουαρίου 2023 ή και σε προηγούμενη εξεταστική περίοδο,** θα πραγματοποιηθεί διά ζώσης την **Τετάρτη 5 Απριλίου 2023 και ώρα 12.00΄ στο Αμφιθέατρο του πρώην Τμήματος Κοινωνικής Διοίκησης και Πολιτικής Επιστήμης.**

Όσες/οι από τις/τους παραπάνω φοιτήτριες/τές επιθυμούν να λάβουν μέρος στη τελετή θα πρέπει κατά το χρονικό διάστημα **από 08/03/2023 έως 17/03/2023** να εισέλθουν στην ιστοσελίδα <https://students.duth.gr> με τον **ιδρυματικό τους λογαριασμό** και να αιτηθούν τη συμμετοχή τους στην ορκωμοσία, επιλέγοντας από το μενού Βαθμολογία-> Προϋποθέσεις Πτυχίου-> Αίτηση Ορκωμοσίας.

Θα χρειαστεί να αναρτήσουν:

- Αίτηση συμμετοχής στην ορκωμοσία (*συνημμένη στην ανακοίνωση*).

- Υπεύθυνη δήλωση για τη λήψη Πιστοποιητικού Παιδαγωγικής και Διδακτικής Επάρκειας (*συνημμένη στην ανακοίνωση).*

- Φωτογραφία «κομμένης» της ακαδημαϊκής τους ταυτότητας-πάσο (*σε περίπτωση απώλειάς της θα πρέπει να αναρτήσουν σχετική δήλωση απώλειας από την Αστυνομία*).

**Απαραίτητη προϋπόθεση** για την ορκωμοσία είναι **να έχουν τακτοποιηθεί** **μέχρι 17/03/2023** εκκρεμότητες (εφόσον υπάρχουν) με τις Υπηρεσίες του Πανεπιστημίου:

* Βιβλιοθήκη (εάν οφείλονται βιβλία ή διπλωματική εργασία στη Βιβλιοθήκη ή εάν οφείλονται προς επιστροφή βιβλία στον Εύδοξο) και
* Εστία (να μην υπάρχουν εκκρεμείς υποχρεώσεις στέγασης, εφόσον έγινε χρήση).

Η Γραμματεία θα ενημερωθεί από τη Βιβλιοθήκη και το Γραφείο Φοιτητικών Εστιών ή Φοιτητικής Μέριμνας, χωρίς να απαιτείται από τις/τους φοιτήτριες/τές να προσκομίσουν σχετική βεβαίωση.

Απαγορεύεται η καταγραφή, από οποιονδήποτε συμμετέχοντα και με οποιονδήποτε τρόπο, της τελετής καθομολόγησης, καθώς και η δημοσίευση ή ανάρτηση σε ιστοσελίδες ή κοινοποίηση σε τρίτους ή η μετάδοση ή η διανομή με οποιονδήποτε τρόπο του συνόλου ή μέρους της διαδικασίας καθομολόγησης. Μια τέτοια περαιτέρω επεξεργασία συνιστά υπέρβαση του πλαισίου προστασίας προσωπικών δεδομένων του ΔΠΘ, καθόσον παραβιάζει τον Γενικό Κανονισμό Προστασίας Δεδομένων ΕΕ 679/2019 και τον Ν. 4624/2019 και συνεπάγεται την ευθύνη αυτής/αυτού που τη διενεργεί.

**Επισημαίνεται ότι** **κάθε απόφοιτη/ος μπορεί να συνοδεύεται κατ’ ανώτατο όριο από τρία άτομα, τα ονόματα των οποίων θα αναφέρονται στην αίτηση συμμετοχής στην ορκωμοσία. Η είσοδος θα επιτραπεί μόνο στις/στους απόφοιτες/ους και στα άτομα που θα έχουν δηλωθεί ως προσκεκλημένοι.**

Η χρήση της προστατευτικής μάσκας, για όλους τους συμμετέχοντες και παρευρισκόμενους στην τελετή τόσο κατά την είσοδο όσο και καθ’ όλη τη διάρκεια παραμονής τους στο χώρο διεξαγωγής της τελετής, είναι προαιρετική.

**Απαγορεύεται αυστηρά εντός του χώρου της ορκωμοσίας η χρήση οποιωνδήποτε αντικειμένων που προκαλούν υλική ή ηχητική ρύπανση.**

**Κατά την ημέρα της ορκωμοσίας (05.04.2023) και κατά τις ώρες 10.00΄- 11.00΄αυστηρά, καλούνται οι φοιτήτριες/τές να προσέλθουν στη Γραμματεία του Τμήματος για την υπογραφή του πρωτοκόλλου ορκωμοσίας.**

**Κατά την ορκωμοσία** θα παραλάβετε αντίγραφο του πτυχίου σας.

**Μετά το πέρας της ορκωμοσίας** θα μπορείτε να παραλάβετε (για περιορισμένο χρονικό διάστημα) από την ιστοσελίδα<https://students.duth.gr> και τα παρακάτω ψηφιακά υπογεγραμμένα πιστοποιητικά:

1. Αναλυτική βαθμολογία
2. Παράρτημα Διπλώματος (στην ελληνική και αγγλική γλώσσα).
3. Πιστοποιητικό Παιδαγωγικής και Διδακτικής Επάρκειας (για όσες/όσους το δικαιούνται)

**Οι απόφοιτες/οι που επιθυμούν την έκδοση του πτυχίου τους σε περγαμηνή θα πρέπει να ακολουθήσουν την εξής διαδικασία:**

* Κατάθεση του ποσού των 30 ευρώ στον τραπεζικό λογαριασμό της Εταιρείας Αξιοποίησης και Διαχείρισης Περιουσίας του Δ.Π.Θ.

GR88 0172 3530 0053 5304 5938 717 (Τράπεζα Πειραιώς)

ΠΡΟΣΟΧΗ: στην απόδειξη κατάθεσης θα πρέπει υποχρεωτικά να αναγράφεται η αιτιολογία «Έκδοση μεμβράνης πτυχίου – Ορκωμοσία 5/4/2023» και το ονοματεπώνυμο της/του φοιτήτριας/τή.

* Αποστολή του καταθετηρίου πληρωμής στη Γραμματεία του Τμήματος (secr@sp.duth.gr) μέσω του ιδρυματικού τους e-mail.

Εκ της Γραμματείας του Τμήματος